**ПРОЕКТ**

**ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА**

с предмет:

**„Доставка, инсталиране и въвеждане в експлоатация на лабораторна и измервателна апаратура”**

***№ ........................... от .............................***

Днес, ........................... в гр. София, между:

**Софийски университет „Св. Климент Охридски“** със седалище и адрес на управление: София 1504, бул. „Цар Освободител” № 15, ЕИК: 000 670 680 и Ид № по ДДС BG 000 670 680, представляван от **проф. дфн Анастас Герджиков** в качеството му на Ректор, и Дари Иванов, в качеството му на Главен счетоводител, наричан за краткост **ВЪЗЛОЖИТЕЛ**, от една страна,

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и адрес на управление на изпълнителя*], [ЕИК / код по Регистър БУЛСТАТ / регистрационен номер или друг идентификационен код […] [и ДДС номер […], представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112, ал. 1 от Закона за обществените поръчки („**ЗОП**“) и Решение №........................./..................2019 г. на Ректора на СУ, и при условията на чл. 18, ал. 1, т. 1 от Закона за обществените поръчки (ЗОП) се сключи този договор („**Договора**/**Договорът**“) за възлагане на обществена поръчка с предмет: **„Доставка, инсталиране и въвеждане в експлоатация на** **лабораторна и измервателна апаратура за** *лабораторен комплекс «Наноструктурирани материали и Дисперсни системи»* **във Факултет по химия и фармация на СУ „Св. Климент Охридски“, по проект BG05M2OP001-1.002-0023, Център за компетентност "Интелигентни мехатронни, eко- и енергоспестяващи системи и технологии", по процедура за предоставяне на безвъзмездна финансова помощ, съфинансирана от Европейския фонд за регионално развитие (ЕФРР) по Приоритетна ос 1 „Научни изследвания и технологично развитие“ на** **Оперативна програма „Наука и образование за интелигентен растеж“ 2014-2020 г. включваща четири обособени позиции:**

**Обособена позиция – 1:** „Доставка, инсталация и въвеждане в експлоатация на оптична приставка (микроскопски модул) за реометър“

**Обособена позиция – 2:** „Доставка, инсталация и въвеждане в експлоатация на елипсометър с БАМ за определяне и визуализация на обекти с малки латерални размери“,

**Обособена позиция – 3:** „Доставка, инсталация и въвеждане в експлоатация на диференциален термичен анализатор с термогравиметрия и мас-спектрометър“

**Обособена позиция – 4:** „Доставка, инсталация и въвеждане в експлоатация на настолен Сканиращ електронен микроскоп“,

**обособена позиция……………………………**

наричана по-долу за краткост **„АПАРАТУРА/ТА“,** при следните условия:

1. **ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да достави и инсталира, и прехвърли собствеността на Възложителя на **лабораторна и измервателна апаратура**по **обособена позиция № ……**, („**Апаратура**“), съгласно Техническата спецификация на Възложителя (Приложения № [●]) и детайлно описана в Техническото и Ценово предложение на Изпълнителя (Приложения № [●]), неразделна част от Договора, срещу задължението на Възложителя да я приеме и да заплати договорената цена, съгласно условията, посочени по-долу.

(1.2) Освен доставката по алинея (1.1) предметът на Договора включва и изпълнението на следните дейности:

1. доставка на **лабораторна и измервателна апаратура** до мястото на доставка, посочено в настоящия Договор;
2. монтаж/инсталация и въвеждане в експлоатация на доставената Апаратура;
3. обучение на служител/и на Възложителя за работа с доставената Апаратура;
4. гаранционно обслужване на доставената апаратура и доставка на необходимите части и материали, в рамките на………….[предложения гаранционен срок], считано от датата на подписване на Приемо-предавателния протокол.

(1.3) Изпълнителят се задължава да изпълни дейностите по алинея (1.1) и алинея (1.2) в съответствие с изискванията на Техническата спецификация на Възложителя, Техническото и ценовото Предложение на Изпълнителя, които са неразделна част от настоящия Договор, в сроковете по настоящия Договор.

**II. ЦЕНИ И НАЧИН НА ПЛАЩАНЕ**

**Член 2. Цена**

(2.1) За изпълнението на предмета на Договора, Възложителят се задължава да заплати на Изпълнителя обща цена в размер на [●] лева без ДДС (*с думи*: [●]) и [●] лева (*с думи*: [●] лева) с включен ДДС, съгласно Ценовото му предложение (Приложения № [**●**]), неразделна част от настоящия Договор.

(2.2) Посочената цена е крайна и включва всички разходи и възнаграждения на Изпълнителя за изпълнение на предмета на настоящия Договор, като, но не само: разходите за транспортиране и доставка на Апаратурата до мястото за доставка, включително опаковане, транспорт, разопаковане, товарене, разтоварване, инсталиране, монтаж, въвеждане в експлоатация и привеждане в работно състояние, готово за приемане и експлоатация, обучение на специалисти, доставка на цялата техническа и сервизна документация, всички разходи за извършване на гаранционно обслужване в срока на гаранцията (за труд, резервни части и консумативи), както и разходи за отстраняване за сметка на и от Изпълнителя на всички технически неизправности, възникнали не по вина на Възложителя и покрити от гаранционните условия и гаранционната отговорност на Изпълнителя.

(2.3) Посочените в настоящия Договор цени са крайни и остават непроменени за срока на действието му.

**Член 3. Начин на плащане**

(3.1) Плащанията се извършват в български лева, с платежно нареждане по следната банкова сметка, посочена от Изпълнителя:

**БАНКА: ..............................**

**BIC: .....................................**

**IBAN: ...................................**

(3.2) Изпълнителят е длъжен да уведомява писмено Възложителя за всички последващи промени на банковата му сметка в срок до 5 (*пет*) дни, считано от момента на промяната. В случай, че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(3.3) Плащането на цената по алинея (2.1) по настоящия Договор се извършва, както следва:

а) Възложителят заплаща авансово **40 %** *(четиридесет процента*) от цената по алинея (2.1) в размер на .....................................лева (с думи: ........................) без ДДС и …………… ( с думи ………..) с вкл. ДДС след подписване на договор за изпълнение от двете страни и регистрирането му в деловодната система на Възложителя, което става в един и същи ден, като заплащането е в срок до 10 (десет)дни от предоставяне от Изпълнителя на оригинална фактура,ведно с придружително писмо, в отдел „Секретариат и деловодство“ на Възложителя. Фактурата трябва да съдържа всички законови реквизити, включително следния текст: Разходът е по **проект BG05M2OP001-1.002-0023, Център за компетентност "Интелигентни мехатронни, eко- и енергоспестяващи системи и технологии****“, финансиран по ОП „Наука и образование за интелигентен растеж” 2014-2020 г.**

б) Възложителят заплаща окончателната сума от цената по алинея (2.1) - **60 %** /шестдесет процента/ в размер на .....................................лева (с думи: ........................) без ДДС и .....................................лева (с думи: ........................) с вкл. ДДС от договорената цена до 30 (тридесет) дни след одобряване от възложителя на представените от изпълнителя документи, посочени в договора (двустранно подписан приемо-предавателен протокол за всеки един от трите етапа на изпълнение на поръчката, както и оригинална фактура).

(3.4) Окончателното плащане по алинея (3.3) т. (б) по-горе *се извършва в срок до* 30 *(тридесет) дни* след представяне на следните подписани документи кумулативно:

1. Протокол за монтаж и въвеждане в експлоатация на Апаратурата, подписан от двете Страни или упълномощени от тях лица на датата на монтаж и въвеждане в експлоатация на Апаратурата;
2. Протокол за извършено обучение на служител/и, посочен/и от Възложителя за работа с Апаратурата;
3. Фактура, издадена от Изпълнителя и подписана от Възложителя или упълномощено от него лице, съдържаща всички законови реквизити, включително следния текст: Разходът е по **проект BG05M2OP001-1.002-0023, Център за компетентност "Интелигентни мехатронни, eко- и енергоспестяващи системи и технологии“, финансиран по ОП „Наука и образование за интелигентен растеж” 2014-2020 г.**
4. Изпълнителят е длъжен да входира фактурата оригинал и приемо-предавателните протоколи с придружително писмо в отдел „Секретариат и деловодство“, стаи 114 и 115, Ректората на СУ „Св. Климент Охридски“, за което му се предоставя входящ номер и дата на входиране на документите. От тази дата започва да тече 30-дневният срок за окончателно плащане. Срокът за извършване на плащането спира да тече, когато Изпълнителят бъде уведомен, че фактурата му не може да бъде платена, тъй като сумата не е дължима поради липсващи и/или некоректно представени документи или наличие на доказателства, че разходът не е правомерен. Периодът за плащане продължава да тече от датата, на която Възложителят получи правилно формулирана фактура /поисканите разяснения / корекции / допълнителна документация.

(3.5) Финансирането за възлагане на настоящата обществена поръчка е от бюджета на **проект BG05M2OP001-1.002-0023, Център за компетентност "Интелигентни мехатронни, eко- и енергоспестяващи системи и технологии“, финансиран по ОП „Наука и образование за интелигентен растеж” 2014-2020 г.**

1. **СРОК, МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4. Срокове и място на доставка**

(4.1)Договорът за възлагане на обществената поръчка влиза в сила от датата на подписването му от двете страни и регистрирането му в деловодната система на Възложителя, което става в един и същи ден. Датата се поставя на всички екземпляри, и е със срок на действие до изтичане на всички поети от Страните задължения по Договора, който е след изтичането на срока на гаранцията на Апаратурата.

(4.2) Срокът за доставката, монтажа и въвеждането в експлоатация, обучението на специалист/и, посочен/и от Възложителя за работа с Апаратурата, е **90 *(деветдесет)* дни**, считано от датата на подписване на договора от двете страни и регистрирането му в деловодната система на Възложителя.

(4.3) Гаранционният срок на Апаратурата е [●] *(словом)* месеци, считано от датата на подписания Приемо-предавателен протокол за монтаж и въвеждане в експлоатация на апаратурата.

(4.4) По време на гаранционния срок по предходната алинея (4.5) Изпълнителят е длъжен:

а) да извършва гаранционно обслужване на доставената Апаратура, като отстранява повреда, дефект или неизправност в апаратурата на място при Възложителя: не повече от 10 работни дни, считано от датата на констатиране на проблема от Изпълнителя.

б) да извършва гаранционно обслужване на доставената Апаратура, като отстранява повреда, дефект или неизправност в апаратурата в сервиз: не повече от 30 работни дни, считано от датата на констатиране на проблема от Изпълнителя.

в) срок за реакция при възникване на повреда, дефект или неизправност в апаратурата: не повече от 3 работни дни, считано от датата на писмено уведомление от страна на Възложителя.

(4.5) Мястото на доставка е Факултет по химия и фармация при Софийски университет “Св. Климент Охридски” - гр. София 1164, бул. „Джеймс Баучер” № 1. Апаратурата следва да бъде доставена и инсталирана в: *……… ……………………….. (обособени позиции ………..), където ще се осъществят и координационните срещи, до колкото са необходими, за изпълнение на договора.*

**Член 5. Условия и ред за осъществяване на доставката, монтажа и обучението на персонала**

**(5.1) Доставка**

(5.1.1) АПАРАТУРАТА и техническата документация, предмет на Договора, се доставят в оригинална опаковка и с ненарушена цялост на адрес: посочен в алинея (4.5) и в срока по ал. (4.2) в съответните обеми, посочени в Техническото предложение на Изпълнителя.

(5.1.2) Изпълнителят се задължава да достави до мястото на доставка и в съответния срок на доставка, съответно да прехвърли собствеността и предаде на Възложителя Aпаратурата, предмет на доставка, отговаряща на техническите стандарти и изисквания и окомплектована с инструкция за експлоатация на български или английски език, сертификати, разрешения и инструкции и препоръки за съхранение и експлоатация, както и с други документи и аксесоари, изискващи се съгласно Техническата спецификация на Възложителя и Техническото предложение на Изпълнителя.

(5.1.3) Изпълнителят предава Апаратурата на упълномощен представител на Възложителя. За съответствието на доставената Апаратура и приемането ѝ по вид, количество, компоненти, окомплектовка се подписва Приемо-предавателен протокол, изготвен от Изпълнителя, от Страните или техни упълномощени представители, след проверка за: отсъствие на „**Несъответствия**“ (недостатъци, дефекти, повреди, липси и/или несъответствия на доставената Апаратура и/или придружаващата я документация и аксесоари с изискванията на настоящия Договор, както и с техническите характеристики и с изискванията, представени в Техническото предложение на Изпълнителя и Техническата спецификация на Възложителя), наличие на окомплектовка на доставката и представяне на документите, изискващи се съгласно алинея (5.1.2). Приемо-предавателният протокол съдържа основанието за съставянето му (номер на договора), сериен номер [*серийни номера или други идентифициращи апаратурата данни*], предмет на доставка.

(5.1.4) Изпълнителят уведомява Възложителя писмено за конкретните дати и час, на които ще се извърши доставката. При предаването на Апаратурата, Изпълнителят осигурява на Възложителя необходимото според обстоятелствата време да я прегледа за явни Несъответствия.

(5.1.5) При констатиране на явни Несъответствия, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, и се посочва срокът, в който същите ще бъдат отстранени. След отстраняване на Несъответствията, Страните подписват двустранен Приемо-предавателен протокол за приемане на доставката. В случай, че Несъответствията са съществени и не бъдат отстранени в рамките на дадения от Възложителя срок, или при забавяне на доставката на Апаратурата с повече от 90 (*деветдесет*) дни, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, както и да получи обратно всички платени авансово от Възложителя суми, с изключение на авансово платените суми за продуктите, които са доставени от Изпълнителя и приети от Възложителя, включително да усвои сумите по предоставените гаранции.

(5.1.6) Подписването на Приемо-предавателния протокол без забележки има силата на приемане на доставката от страна на Възложителя, освен в случаите на "скрити Несъответствия", които не могат да бъдат установени при обикновения преглед на Апаратурата. Приемането на доставката на Апаратура с Приемо-предавателния протокол няма отношение към установените впоследствие в гаранционния срок Несъответствия.

(5.1.7) При наличие на явни Несъответствия, посочени в констативния протокол по алинея (5.1.5), и/или при наличие на скрити Несъответствия, констатирани от Възложителя и съобщени на Изпълнителя с констативния протокол: (i) Изпълнителят заменя доставената Апаратура или съответния компонент със съответстващи с изискванията на настоящия Договор в срока, посочен в констативния протокол, или (ii) цената по Договора се намалява съответно с цената на несъответстващите компоненти или с разходите за отстраняване на Несъответствията, ако това не води до промяна в предмета на поръчката и запазването на тези компоненти, позволява нормалната експлоатация на Апаратурата.

(5.1.8) В случаите на Несъответствия, посочени в констативния протокол по алинея (5.1.5), Възложителят не дължи заплащане на цената преди отстраняването им и изпълненията на останалите условия за плащане, предвидени в Договора.

**(5.2) Монтаж**

(5.2.1) Изпълнителят е длъжен да приключи изпълнението на всички дейности, свързани с монтажа (инсталацията) и въвеждане в експлоатация на Апаратурата, в срока, посочен в ал. (4.2), до 90 *(деветдесет)* дни, считано от датата на подписване на настоящия Договор.

(5.2.2) За извършения монтаж и въвеждане на Апаратурата в експлоатация Страните, или упълномощени от тях лица подписват двустранен протокол. Възложителят има право да откаже да подпише протокола по настоящата алинея до окончателното въвеждане на Апаратурата в експлоатация в степен позволяваща незабавната ѝ и безпрепятствена употреба.

**(5.3) Обучение на персонала**

(5.3.1) В случай, че Изпълнителят има определени изисквания към квалификацията и образованието на специалистите, които ще бъдат обучавани, той е длъжен писмено да уведоми за това Възложителя.

(5.3.2) Изпълнителят е длъжен да приключи обучението на специалистите на Възложителя в срока по алинея (4.2), като времето и графикът на обучение се съгласуват писмено между Страните. Изпълнителят е длъжен до осигури достатъчен брой обучаващи се, както и присъствието им на мястото на доставка и инсталиране на Апаратурата.

(5.3.3) За извършеното обучение Страните или упълномощени от тях лица подписват двустранен протокол.

(5.3.4) Замяна на специалисти, подлежащи на обучение е допустима, след съгласуване между двете страни.

**Член 6.**

Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

**Член 7. Преминаване на собствеността и риска**

Собствеността и риска от случайно повреждане или погиване на Апаратурата, предмет на доставка, преминава от Изпълнителя върху Възложителя от датата на подписване на Протокола за монтаж и въвеждане на апаратурата в експлоатация, съгласно алинея (5.2.2).

1. **ПРАВА И ЗАДЪЛЖЕНИЯ НА СТРАНИТЕ**

**Член 8. Права и задължения на Изпълнителя**

(8.1) Изпълнителят се задължава да достави, инсталира и въведе в експлоатация Апаратурата, предмет на настоящия Договор, отговаряща на техническите параметри, представени в Техническото предложение на Изпълнителя и на Техническата спецификация на Възложителя, окомплектована, съгласно изискванията на алинея (5.1.1), и придружена със съответните документи, както и да прехвърли собствеността върху нея на Възложителя в **срок до 90 (деветдесет) дни**, считано от датата на подписване на договора от двете страни и регистрирането му в деловодната система на Възложителя, което става в един и същи ден.

(8.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(8.3) Изпълнителят се задължава да извършва гаранционно обслужване на Апаратурата в рамките на гаранционния срок [*…………………………………..*], при условията и сроковете, съгласно техническото предложение, неразделна част от този Договор.

(8.4) Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставената Апаратура, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

(8.5) Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Възложителя и да изпълнява задълженията си по Договора без да пречи на нормалното протичане на работата на Възложителя.

(8.6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(8.7) Изпълнителят се задължава да съхранява всички документи по изпълнението на настоящия Договор за период от 5 (пет) години след датата на приключване и отчитане на **проект BG05M2OP001-1.002-0023, Център за компетентност "Интелигентни мехатронни, eко- и енергоспестяващи системи и технологии“, финансиран по ОП „Наука и образование за интелигентен растеж” 2014-2020 г.**

(8.8) Изпълнителят се задължава да спазва изискванията на Законодателството на Европейската общност и националното законодателство.

(8.9) Изпълнителят се задължава да спазва изискванията за изпълнение на мерки за информация и публичност, съгласно указанията на Оперативна програма „Наука и образование за интелигентен растеж“, 2014-2020.

(8.10) Изпълнителят се задължава да предостави възможност на Управляващия орган по Оперативната програма „Наука и образование за интелигентен растеж“, 2014-2020, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори да извършват проверки на място за изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до [●] ([●]) години след приключването на Оперативната програма.[[1]](#footnote-1)

(8.11) Изпълнителят се задължава да сключи договор/договори за подизпълнение с посочените в офертата му подизпълнители в срок до 3 (*три*) дни от сключване на настоящия Договор и завеждането му в деловодната система на Възложителя. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 от ЗОП](http://web.apis.bg/p.php?i=2752471#p28982788).

(8.12) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп до помещенията на Възложителя, в които ще се монтира Апаратурата.

(8.13) Изпълнителят се задължава да извърши обучение на служител на Възложителя в уговорените срокове, посочени в техническото предложение, приложение №[●] и съгласно договорените условия.

(8.14) Изпълнителят е длъжен да отстрани за своя сметка всички повреди, нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа/инсталацията и въвеждането на Апаратура в експлоатация.

**Член 9. Права и задължения на Възложителя**

(9.1) При добросъвестно и точно изпълнение на Договора, Възложителят се задължава да заплати общата цена по алинея (2.1) от този Договор, съгласно условията и по начина, посочен в него.

(9.2) Възложителят се задължава да приеме доставката на Апаратурата, предмет на Договора по реда на алинея (5.1.2) и следващите, ако отговаря на договорените изисквания, както и да осигури достъп до помещенията си и необходимите условия за монтажа и въвеждането ѝ в експлоатация.

(9.3) Възложителят има право да иска от Изпълнителя да изпълни доставката на Апаратурата на посочения в алинея (4.5) от Договора адрес, в срок и без отклонения от договорените изисквания.

(9.4) Възложителят се задължава да съдейства при провеждане на обучението на своя специалист, като осигурява присъствието му в договореното време.

(9.5) Възложителят има право да получава информация по всяко време относно подготовката, хода и организацията по изпълнението на доставката, предмет на Договора.

(9.6) Възложителят има право на рекламация по отношение на доставената по Договора Апаратура, както по отношение на монтажа и инсталацията ѝ, при условията посочени в настоящия Договор и съгласно гаранционните ѝ условия.

(9.7) Възложителят има право да изисква от Изпълнителя замяната на несъответстваща с Техническите спецификации и/или дефектна Апаратура и/или нейни компоненти, както и отстраняване на недостатъците, по реда и в сроковете, определени в настоящия Договор.

(9.8) Възложителят има право да откаже приемането на доставката, както и да заплати изцяло или частично цената по Договора, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения, съгласно условията на Договора.

(9.9) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

(9.10) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ГАРАНЦИОННА ОТГОВОРНОСТ И ГАРАНЦИОННО ОБСЛУЖВАНЕ**

**Член 10.**

(10.1) Гаранционна отговорност

(10.1.1) Изпълнителят гарантира пълната функционална годност на Апаратурата, съгласно договореното предназначение, както и съгласно Техническото предложение, Техническата спецификация и техническите стандарти за качество и безопасност.

(10.1.2) В рамките на гаранционния срок Изпълнителят отстранява със свои сили и средства всички Несъответствия на Апаратура, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

(10.1.3) Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да изпрати свои квалифицирани представители на място за констатиране и идентифициране на повредата в срок до 3 (три) дни, от получаване на рекламационното съобщение на Възложителя. При визитата на сервизния екип на Изпълнителя се съставя констативен протокол за извършеното техническо обслужване, вида на повредата, работите и срокът необходими за отстраняването ѝ в два еднакви екземпляра.

(10.1.4) Изпълнителят се задължава да отстранява повреда, дефект или неизправност в апаратурата на място при Възложителя в срок до 10 работни дни, считано от датата на констатиране на проблема от Изпълнителя. Изпълнителят се задължава да отстранява повреда, дефект или неизправност в апаратурата в сервиз: не повече от 30 работни дни, считано от датата на констатиране на проблема от Изпълнителя. При невъзможност за отстраняване на настъпила повреда в срок до 30 (тридесет) работни дни, Изпълнителят осигурява на Възложителя оборотни компоненти на Апаратурата от същия или подобен клас, които се задължава да монтира и въведе в експлоатация, до пълното отстраняване на дефекта/повредата, като гаранционният срок на компонентите на Апаратурата, в процес на поправяне, се удължава със срока през който е траело отстраняването на повредата.

(10.2) Гаранционно (сервизно) обслужване

(10.2.1) Изпълнителят се задължава да осигури на Възложителя гаранционно (сервизно) обслужване на Апаратурата в гаранционния срок от ………. месеца. Изпълнителят се задължава да извършва с предимство гаранционното обслужване на Апаратурата на Възложителя по време на целия гаранционен период, в срок до 30 (*тридесет*) работни дни от постъпване на заявка за обслужване от страна на Възложителя. Гаранционното обслужване се осъществява на място, в помещенията на Възложителя, от оторизирани представители на Изпълнителя.

1. **ГАРАНЦИЯ ЗА ИЗПЪЛНЕНИЕ[[2]](#footnote-2)**

**Член 11. Видове гаранции, размер и форма на гаранциите**

(11.1) Видове и размер на гаранциите

(11.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на **3%** (три процента) от стойността на Договора по алинея (2.1) или сумата от [●] ([●]).

(11.1.2) Внесената гаранция от Изпълнителя е със следния срок и размер:

А) Гаранция в размер на 2 % (два процента) от общата стойност на договора без ДДСсъс срок на валидност не по-малко от 30 (тридесет) календарни дни ***след доставка, инсталиране и въвеждане в експлоатация на лабораторното оборудване по съответната обособена позиция.***

Б)Гаранция в размер на 1 % (един процент) от общата стойност на договора без ДДС със срок на валидност не по-малко от 30 (тридесет) календарни дни ***след изтичане на предложения гаранционен срок на лабораторното оборудване по съответната обособена позиция***.

(11.1.3) Изпълнителят представя документ за внесена гаранция за изпълнение на Договора към датата на сключването му и регистрирането му в деловодната система на Възложителя, което става в един и същи ден.

(11.2) Форма на гаранциите

(11.2.1) Изпълнителят избира формата на гаранцията измежду една от следните: (i) парична сума внесена по банковата сметка на Възложителя; (ii) банкова гаранция; или (iii) застраховка, която обезпечава изпълнението чрез покритие на отговорността на Изпълнителя.

**Член 12. Изисквания по отношение на гаранциите**

(12.1) Когато гаранцията се представя във вид на **парична сума**, то тя се внася по следната банкова сметка на Възложителя: **IBAN: ВG43 ВNBG 9661 3300 1743 01, BIC: BNBGBGSD**

БНБ - централно управление гр. София.

В нареждането за плащане следва да бъде записан текстът: „Гаранция за добро изпълнение/обезпечаване на ОП с предмет: **„Доставка, инсталиране и въвеждане в експлоатация на лабораторна и измервателна апаратура за** *лабораторен комплекс «Наноструктурирани материали и Дисперсни системи» на ФХФ* **на СУ «Св. Климент Охридски» за нуждите на Център за компетентност**, по проект BG05M2OP001-1.002-0023**,** включваща четири обособени позиции, по обособена позиция.............

Всички банкови разходи, свързани с преводите на сумата са за сметка на Изпълнителя;

(12.2) Когато Изпълнителят представя **банкова гаранция** се представя оригиналът ѝ, като тя е безусловна, неотменяема и непрехвърляема, като покрива 100 % (сто процента) от Стойността на гаранцията за изпълнението му със срок на валидност, срока на действие на Договора, плюс 30 (*тридесет*) дни.

(12.2.1) Страните се съгласяват, в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(12.2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(12.3) **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (*тридесет*) дни, съответно. Възложителят следва да бъде посочен като трето, ползващо се лице, по тази застраховка. Застраховката следва да покрива отговорността на Изпълнителя при пълно или частично неизпълнение на Договора и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

(12.4) Възложителят не дължи лихви върху сумите по предоставената гаранция, независимо от избраната форма.

**Член 13. Задържане и освобождаване на гаранциите**

(13.1) Възложителят освобождава гаранцията за изпълнение на Договора на етапи и при условия, както следва:

(13.1.1)Възложителят освобождава 2 % (*два процента*) от стойността на Договора без ДДС, представляващи част от Гаранцията за изпълнение, или сумата от ….. лв, в срок до 30 (*тридесет*) дни след извършване на доставката, монтажа и въвеждането в експлоатация на АПАРАТУРАТА,

(13.1.2) Възложителят освобождава останалият 1% (*един процент*) от стойността на Договора без ДДС или сумата от ….. лв. в срок до 30 (*тридесет*) дни след изтичане на гаранционния срок, посочен в чл. 10, ал. (10.2) от Договора.

(13.2) Освобождаването на Гаранцията за изпълнение се извършва, както следва:

* 1. когато е във формата на парична сума – чрез превеждане на сумата по банковата сметка на Изпълнителя, посочена в Договора;
  2. когато е във формата на банкова гаранция – чрез връщане на нейния оригинал на представител на Изпълнителя или упълномощено от него лице;
  3. когато е във формата на застраховка – чрез връщане на оригинала на застрахователната полица/застрахователния сертификат на представител на Изпълнителя или упълномощено от него лице/ изпращане на писмено уведомление до застрахователя.

(13.3)В случай на изменение на договора[[3]](#footnote-3), извършено в съответствие с този договор и приложимото право, включително когато изменението е свързано с индексиране на Цената, Изпълнителят се задължава да предприеме необходимите действия за привеждане на Гаранцията за изпълнение в съответствие с изменените условия на договора, в срок до 5 (пет) дни от подписването на допълнително споразумение за изменението.

(13.4)Действията за привеждане на Гаранцията за изпълнение в съответствие с изменените условия на договора могат да включват, по избор на ИЗПЪЛНИТЕЛЯ:

* 1. внасяне на допълнителна парична сума по банковата сметка на ВЪЗЛОЖИТЕЛЯ, посочена в ал. (12.1) от договора; и/или;
  2. предоставяне на документ за изменение на първоначалната банкова гаранция или нова банкова гаранция, при спазване на изискванията на aл. (12.2) от договора; и/или
  3. предоставяне на документ за изменение на първоначалната застраховка или нова застраховка, при спазване на изискванията на aл. (12.3) от договора.

(13.5).Гаранциите не се освобождават от Възложителя, ако в процеса на изпълнение на договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(13.6).Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия договор от страна на Изпълнителя и/или при разваляне или прекратяване на настоящия договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че Възложителят има право да задържи гаранцията при неизпълнение на задължения на Изпълнителя за отстраняване на явни и/или скрити несъответствия, установени по предвидения в договора ред, в договорения срок.

(13.7).Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия договор, поради неизпълнение на задълженията на ИЗПЪЛНИТЕЛЯ.

1. **НЕУСТОЙКИ**

**Член 14.**

(14.1) При забавено изпълнение на задължения по Договора от страна на Изпълнителя в нарушение на предвидените в този Договор срокове, същият заплаща на Възложителя неустойка в размер на 0,2 %[[4]](#footnote-4) от сумата по алинея (2.1.) за всеки просрочен ден, но не повече от 5 %[[5]](#footnote-5).

(14.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,2 %[[6]](#footnote-6) от дължимата сума за всеки просрочен ден, но не повече от 5 %[[7]](#footnote-7) от размера на забавеното плащане.

(14.3) При неизпълнение от страна на Изпълнителя на задълженията му за обучение на персонала на Възложителя, Изпълнителят дължи неустойка в размер на 0,2 %[[8]](#footnote-8) от общата цена на Договора по алинея (2.1).

(14.4) При системно (три и повече пъти) неизпълнение на задълженията за гаранционно обслужване и/или гаранционни ремонти в срока на гаранцията, Изпълнителят дължи на Възложителя, неустойка в размер на 5%[[9]](#footnote-9) (*пет* *процента*) от общата цена на Договора по алинея (2.1).

(14.5) При пълно неизпълнение на задълженията за гаранционно обслужване и/или гаранционни ремонти в срока по гаранцията, Изпълнителят дължи на Възложителя неустойка в размер на 5 %[[10]](#footnote-10) *(пет процента)* от стойността на Договора.

(14.6) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

(14.7) Неустойките се заплащат незабавно, при поискване от Възложителя, по следната банкова сметка:

Банка: [БНБ – ЦУ пл. „Княз Александър І” № 1]

BIC: [BNBGBGSD]

IBAN: [BG52 BNBG 9661 3100 1743 01– в лева].

В случай че банковата сметка на Възложителя не е заверена със сумата на неустойката в срок до 5 (пет) дни от искането на Възложителя за плащане на неустойка, Възложителя има право да задържи съответната сума от гаранцията за изпълнение.

(14.8) Плащането на неустойките, уговорени в този договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

1. **ПОДИЗПЪЛНИТЕЛИ[[11]](#footnote-11)**

**Член 15. Общи условия приложими към Подизпълнителите**

(15.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(15.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(15.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(15.4) Независимо от използването на подизпълнители, отговорността за изпълнение на настоящия Договор е на Изпълнителя.

(15.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Член 16. Договори с подизпълнители**

При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 17. Разплащане с подизпълнители**

(17.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(17.2) Разплащанията по член (17.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(17.3) Към искането по алинея (17.2) Изпълнителят предоставя становище, от което да е видно дали оспорва плащанията или част от тях като недължими.

(17.4) Възложителят има право да откаже плащане по алинея (17.2), когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 18.**

(18.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;
4. При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 30 дни.

(18.2) Възложителят може да прекрати Договора без предизвестие, с уведомление, изпратено до Изпълнителя:

1. При системно (три и повече пъти) неизпълнение на Изпълнителя на задълженията за гаранционно обслужване и/или гаранционни ремонти в срока на гаранцията; или
2. при пълно неизпълнение на задълженията на Изпълнителя за гаранционно обслужване и/или извършване на гаранционни ремонти в срока по гаранцията; или
3. при забавяне, продължило повече от 30 (*тридесет*) дни или при пълно неизпълнение на задължението на Изпълнителя за въвеждането в експлоатация на Апаратурата, и/или за обучение на персонала на Възложителя; или
4. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител, е извършено със съгласието на Възложителя и в съответствие със ЗОП и настоящия Договор.

(18.3) ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

(18.4) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(18.5) Възложителят може да развали Договора по реда и при условията предвидени в него или в приложимото законодателство.

**Член 19.**

Настоящият Договор може да бъде изменян или допълван от Страните при условията на чл. 116 от ЗОП[[12]](#footnote-12).

1. **НЕПРЕОДОЛИМА СИЛА**

**Член 20.**

(20.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(20.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(20.3) Докато трае непреодолимата сила, изпълнението на задължението се спира.

(20.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ[[13]](#footnote-13)**

**Член 21.**

(21.1) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИ РАЗПОРЕДБИ**

**Член 22.**

За всички неуредени в настоящия Договор въпроси се прилага действащото българско законодателство.

**Член 23**.

(23.1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

[●]

Телефон: [●]

Email: [●]

**ЗА ИЗПЪЛНИТЕЛЯ:**

[●]

Телефон: [●]

Email: [●]

(23.2) Всички съобщения и уведомления, свързани с изпълнението на този Договор, следва да съдържат наименованието и номера на Договора на проекта, номера на настоящия Договор и да бъдат в писмена форма за действителност.

(23.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(23.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията, изпратена на адресите по настоящия член 23, се считат за валидно изпратени и получени от другата Страна.

(23.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 24**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 25**.

(25.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.[[14]](#footnote-14)

(25.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 26**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 27.**

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо и Ценово предложение на Изпълнителя;
3. [●]

**Член 28.**

При противоречие в записите на отделните документи от документацията, за валидни да се считат записите в документа с по-висок приоритет, като приоритетите на документите са в следната последователност:

• решение за откриване на процедурата;

• обявление за обществената поръчка;

• пълното описание на предмета на обществената поръчка и техническата спецификация;

• указания за подготовка на офертата;

• образци;

• проект на договор.

По неуредените въпроси от настоящата документация ще се прилагат разпоредбите на Закона за обществените поръчки, Правилника за прилагана на Закона за обществените поръчки

Настоящият Договор се подписа в 4 еднообразни екземпляра – 3 за Възложителя и 1 за Изпълнителя.

|  |  |
| --- | --- |
| ЗА ВЪЗЛОЖИТЕЛЯ  Софийски университет „Св. Климент Охридски“  проф. дфн Анастас Герджиков  Ректор  Дари Иванов  Главен счетоводител | ЗА ИЗПЪЛНИТЕЛЯ  ……………………………..  ………………………………….  *(подпис и печат)*  *...............................*  *Дата на подписване:* |

1. **Алинеи 8.7 и 8.8, 8.9 и 8.10 са приложими, ако доставката се финансира по програма на ЕС и изискването произтича от правилата на програмата** [↑](#footnote-ref-1)
2. **Гаранциите се уреждат, в случай че са предвидени в поръчката.** [↑](#footnote-ref-2)
3. Това е възможност, която е приложима в случаите, предвидени в чл.111, ал.2, изр. последно, и чл.116, ал.1, т.т.1, 2, 3 и 6, и чл.116, ал.4 от ЗОП. [↑](#footnote-ref-3)
4. Посочва се размера на неустойката. Обичайно е 0,1 – 0,2 на сто. [↑](#footnote-ref-4)
5. Посочва се размера на неустойката. Обичайно е до 5 на сто. [↑](#footnote-ref-5)
6. Посочва се размера на неустойката. Обичайно е 0,1 – 0,2 на сто [↑](#footnote-ref-6)
7. Посочва се размера на неустойката. Обичайно е до 5 на сто. [↑](#footnote-ref-7)
8. Посочва се размера на неустойката. Обичайно е до 5 на сто. [↑](#footnote-ref-8)
9. Посочва се размера на неустойката. Обичайно е до 5 на сто. [↑](#footnote-ref-9)
10. Посочва се размера на неустойката. Обичайно е до 5 на сто. [↑](#footnote-ref-10)
11. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители** [↑](#footnote-ref-11)
12. **Когато Възложителят предвижда да прави промени в договора на основание чл. 116, ал. 1, т. 1 от ЗОП, то промените следва да бъдат предвидени в документацията за обществената поръчка и да бъдат включени в настоящия договор чрез ясни, точни и недвусмислени клаузи, включително клаузи за изменение на цената или опции. Обхватът и естеството на възможните изменения или опции, както и условията, при които те могат да се използват, не трябва да води до промяна в предмета на поръчката.** [↑](#footnote-ref-12)
13. **Клаузата се поставя по преценка на страните** [↑](#footnote-ref-13)
14. **Допустимо е да се уговори разглеждане на спора пред арбитраж.** [↑](#footnote-ref-14)